આજે પણ ભારતના મધ્યમવર્ગીય પરિવારો એમ જ માને છે કે સારું વળતર મળતું હોવા છતાં પૈસાનું રોકાણ કરવા માટે શેરબજાર યોગ્ય જગ્યા નથી . કારણ એ છે કે શેરબજાર અનિશ્ચિત છે . તેમાં ક્યારે ચડતી થાય અને ક્યારે પડતી થાય તેને કળવું અઘરું છે . અહીં રૂપિયાનો જુગાર ખેલાય છે . નસીબ સારું હોય તો તમે લખપતિમાંથી કરોડપતિ બની શકો છો . જો નસીબ વાંકુ થાય તો લખપતિમાંથી રોડપતિ બની જતા વાર નથી લાગતી . વાસ્તવમાં શેરબજાર પર સેબીનું કડક નિયંત્રણ છે . શેરબજાર નિયમોનું પાલન કરીને કામ કરે છે . એક વાત ચોક્કસ છે કે તમારે શેરબજારમાં સમજી વિચારીને રોકાણ કરવું પડે છે . સમજદારીથી નાણા રોકવામાં આવે તો શેરબજાર કોઇ જુગાર નથી અને આપ તેમાં અઢળક નફો મેળવી શકો છો . . .